Mirabelis (Kupiškis)

Mirabelis – kaimas centrinėje Kupiškio rajono savivaldybės dalyje, 3 km į šiaurės rytus nuo Kupiškio. Mirabelio miške auga Muravjovo ąžuolas.

Etimologija 

Mirabelio dvaras iš pradžių vadinosi Atadavariu. Šis vardas galėjo būti kilęs iš veiksmažodžio „atiduoti“ (turint omenyje dvarui atiduoti duoklę). 1797 m. dvaras atiteko prancūzų diplomatui, nuo Prancūzijos revoliucijos pabėgusiam į Rusiją – Augustui Šuazeliui Gufjė. Dabartinis vardas Mirabelis ir yra prancūziškos kilmės. Jis kilęs nuo lotyniško žodžio mirabilis, reiškiančio „nuostabus“.

Istorija 

XIX a. Mirabelis priklausė prancūzų grafų Šuazelių (de Choiseul) giminei, stovėjo Mirabelio dvaras.

Lauko įtvirtinimai 

Dešiniajame Kupos upės šlaite ir apie 400 m į šiaurę nuo geležinkelio Radviliškis–Daugpilis yra išlikę senoviniai lauko įtvirtinimai. Po kelių žvalgomųjų ekspedicijų nustatyta, jog įtvirtinimai supilti XVI–XVII amžiuje, tačiau jų paskirtis tebėra neaiški. Manoma, jog tai galėjo būti įtvirtinta dvaravietė.

Senovinius įtvirtinimus sudaro 170 m ilgio ir nuo 100 m iki 85 m pločio lygi aikštė. Jos šlaitai statūs, o aukštis svyruoja nuo 1 iki 3–4 metrų. Įtvirtinimai priskirti archeologiniams paminklams .

Gyventojai

Šaltiniai 

Kupiškio rajono savivaldybės gyvenvietės